
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Μερική ανάκληση της απαλλοτρίωσης που κηρύχθηκε με την Π. 
1106/293/17.2.86 (ΦΕΚ 254/31.3.86 τ. Δ’) κοινή υπουρ¬ 
γική απόφαση. 1 

Έγκριση γενικού πολεοδομικού σχεδίου (Γ.Π.Σ,/^του οικισμού 
Αγίου Αθανασίου της κοινότητας Αγίου Αθανασίου (ν. Θεσσαλο¬ 
νίκης). 2 

Τροποποίηση του τυμοτομικού σχεδίου του Αγκίστρου Ν. Σερρών 
στα Ο.Τ. 9 και 10 αυτού. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1025456/1202/0010 (1) 

Μερική ανάκληση της απαλλοτρίωσης που κηρύχθηκε με την Π. 

1106/293/17.2.86 (ΦΕΚ 254/31.3.86 τ. Λ') κοινή υπουργική 

απόφαση. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12 του Ν.Δ. 797/1971 «περί αναγκα¬ 
στικών απαλλοτριώσεων». 

2. Την Π. 1106/293/17.2.86 (ΦΕΚ 254/31.3.86 τ. Δ') κοινή 
υπουργική απόφαση, με την οποία κηρύχθηκε αναγκαστική απαλλοτρί¬ 
ωση για την ανέγερση διδακτηρίου ου 8ου Γυμνασίου - Λυκείου Πει¬ 
ραιά. 

3. Το 84256/20.10.88 έγγραφο του Ταμείου Παρακαταθηκών και 
Δανείων, από το οποίο προκύπτει ότι η αποζημίωση που έχει κατατεθεί 
δεν εισπράχθηκε από κανένα δικαιούχο συμπεριλαμβανομένου και του 
Κ. Τσιάμου. 

4. Το από 21.7.1988 απόσπασμα πρακτικού (απόφαση 447) από 
την αριθ. 1629 συνεδρίαση του Διοικητικού Συμβουλίου του Ο.Σ.Κ., 
αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με την Π. 1106/293/17.2.86 (ΦΕΚ 254/31.3.86 τ. Δ’) κοινή 
υπουργική απόφαση για την ανέγερση διδακτηρίου του 8ου Γυμνασίου - 
Λυκείου Πειραιά, ως προς έκταση συνολικού εμβαδού 134 μ 2 που φαί¬ 
νεται με κλίμακα 1:200 και με τα στοιχεία Α-Β-Γ-Δ-Ε-Ε'-Α στο 
από Νοέμβριο 1985 κτηματολογικό διάγραμμα - πίνακα των μηχανι¬ 
κών Α. Κοντογιάννη - Σ. Δημητράκη, το οποίο θεωρήθηκε για τη Δ/ 
νση Γηπέδων του Ο.Σ.Κ. από τον Γεώργιο Μορφόπουλο, Τοπογράφο 
Μηχανικό, γιατί η έκταση αυτή δεν πρόκειται να χρησιμοποιηθεί για το 
σκοπό που απαλλοτριώθηκε. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡ/ΤΟΝ ΟΙΚΟΝΟΜΙΚΟΝ 

Γ. ΠΑΠΑΝΔΡΕΟΥ ΔΗΜ. ΤΣΟΒΟΛΑΣ 

-♦- 

Αριθ. 59400/3440 (2) 

Έγκριση γενικού πολεοδομικού σχεδίου (Γ.Π.Σ.) του οικισμού Αγίου 

Αθανασίου της κοινότητας Αγίου Αθανασίου (ν. Θεσσαλονίκης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1337/83 «Επέκταση πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α) και ειδικότερα 
το άρθρο 3. 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

3. Τις διατάξεις του ν. 1685/87 «Κύρωση και τροποποίηση της από 
14.11.1986 Πράξεως Νομοθετικού Περιεχομένου «Επιβολή αγορανο- 
μικού ελέγχου κ:λπ» (ΦΕΚ 27/Α) και ειδικότερα το άρθρο 4 παρ. 2 και 
την σε εκτέλεση αυτής υπ’ αριθ. 19523/833/3.3.88 απόφαση του 
Αναπληρωτή Υπουργού Περιβάλλοντος, Χωροταξίας και Δημοσίων 
Έργων «Παράταση προθεσμίας έγκρισης γενικού πολεοδομικού σχε¬ 
δίου» (ΦΕΚ 208/Δ). 

4. Τις διατάξεις του ν. 1561/1985 «Ρυθμιστικό σχέδιο και πρό¬ 
γραμμα προστασίας περιβάλλοντος ευρύτερης περιοχής της Θεσσαλονί¬ 
κης και άλλες διατάξεις» (ΦΕΚ 148/Α) και ειδικότερα το άρθρο 3 αυ¬ 
τού. 

5. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

8. Την υπ’ αριθ. 75724/1151/30.12.83 κοινή απόφαση των 

Υπουργών Προεδρίας και Χωροταξίας, Οικισμού και Περιβάλλοντος 
«Κωδικοποίηση, τροποποίηση και συμπλήρωση συλλογικών οργάνων 
κ.λπ» (ΦΕΚ 767/Β) και ειδικότερα το άρθρο 4. ,; 

9. Την υπ’ αριθ. 35524/1332/85 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του γενικού πολεοδομικού σχεδίου οικισμών ν. Θεσσαλο¬ 
νίκης» (ΦΕΚ 283/Δ/85). 

10. Το υπ’ αριθ. 2981/86 έγγραφο της Διεύθυνσης Οικισμού Θεσ¬ 
σαλονίκης προς την 6η Εφορία Προϊστορικών και Κλασσικών Αρχαιτή- 
των. 


11. Το υπ’ αριθ. 2952/86 έγγραφο της Διεύθυνσης Οικισμού Θεσ¬ 
σαλονίκης προς τη Διεύθυνση Γεωργίας Θεσσαλονίκης. 

12. Το υπ’ αριθ. 1213/1987 έγγραφο της Διεύθυνσης Οικισμού 
Θεσσαλονίκης προς τον ΟΣΕ. 

13. Το υπ’ αριθ. 964/88 έγγραφο της Διεύθυνσης Οικισμού Θεσσα¬ 
λονίκης προς τον Οργανισμό Ρυθμιστικού και Προστασίας Περιβάλλο¬ 
ντος Θεσσαλονίκης. 

14. Τα υπ’ αριθ. 3396/85 και 2247/1986 έγγραφα της Διεύθυν¬ 
σης Οικισμού Θεσσαλονίκης προς την κοινότητα Αγ. Αθανασίου. 

15. Το 650/7.3.1985 έγγραφο της 9ης Εφορείας Βυζαντινών Αρ¬ 
χαιοτήτων του Υπουργείου Πολιτισμού και Επιστημών. 

16. Το 8805/25.5.87 έγγραφο της Διεύθυνσης Γεωργίας ν. Θεσσα¬ 
λονίκης. ' 

17. Το 2282/7.4.87 έγγραφο της Διεύθυνσης Συγκ. Έργων τέως 

3ης ΠΥΔΕ. “ 

18. Το 3027013/2001/12.5.87 έγγραφο του ΟΣΕ. 

19. Τα υπ’ αριθ. 63/26.1.88 και 233/10.3.88 έγγραφα του Ορ¬ 
γανισμού Ρυθμιστικού Σχεδίου και Προστασίας Περιβάλλοντος Θεσσα¬ 
λονίκης. ' 

20. Τις υπ’ αριθ. 23/1985, 37/1986, 34/1988 και 36/1988 
αποφάσεις του Κοινοτικού Συμβουλίου Αγίου Αθανασίου. 

21. Την υπ’ αριθ. 4618/22.3.88 γνωμοδότηση του Συμβουλίου 
Χωροταξίας, Οικισμού και Περιβάλλοντος ν. Θεσσαλονίκης. 

22. Το γεγονός ότι οι υπόλοιποι φορείς δεν απάντησαν μέχρι σήμερα, 
αποφασίζουμε: 

1). Εγκρίνεται το γενικό πολεοδομικό σχέδιο του οικισμού Αγίου 
Αθανασίου της κοινότητας Αγίου Αθανασίου (ν. Θεσσαλονίκης) όπως τα 
όριά του προσδιορίζονται με κόκκινη γραμμή στο χάρτη Π. 1.11 με κλί¬ 
μακα 1:5.000. 

Κυρίως το σχέδιό περιλαμβάνει: 

Α. Την πολεοδομική οργάνωση της παραπάνω κοινότητας για πλη- 
θυσμιακό μέγεθος 8.000 κατοίκων, και ειδικότερα: 

α) Την επέκταση του σχεδίου σε εκτάσεις αραιοδομημένες και αδόμη- 
τες ώστε το συνολικό μέγεθος του οικισμού να φθάσει τα 2452 στρέμ¬ 
ματα και τη δημιουργία τεσσάρων πολεοδομικών ενοτήτων, με μέσα 
μεγέθη έκτασης μικτής πυκνότητας και συντελεστή δόμησης κατά πο¬ 
λεοδομική ενότητα όπως φαίνονται στους χάρτες Π. 1.4, 1.5 σε κλί¬ 
μακα 1:5.000 ως εξής: 


Πολεοδομική ενότητα 

1 Δυτική Γερμανία 

2 Κεντρική Γειτονιά 

3 Ανατολική Γειτονιά 

4 ΕΜΟ Ζώνη Επαγγελμα¬ 
τικών Εγκαταστάσεων 


Έκταση Πυκνότητα Μέσος 
Σ.Δ. 


331 

40 

0,70 

1069 

49 

0,80 

723 

24 

0,60 

329 


0,40 


β. Τον προσδιορισμό των χρήσεων γης όπως φαίνονται στους χάρτες 
Π.1.2, 1.3.2 με κλίμακα 1:5000 και ειδικότερα: 

- Τον καθορισμό κατά το μεγαλύτερο μέρος του οικισμού χρήσης 
αμιγούς κατοικίας όπως προσδιορίζεται με το άρθρο 2 του από 23.2.87 
π.δ/τος (ΦΕΚ 165/Δ/87). 

- Τον καθορισμό χρήσης γενικής κατοικίας κατά μήκος της παλιάς 
εθνικής οδού που διασχίζει τον οικισμό την οδό που ενώνει το παλιό κέ¬ 
ντρο με την παλιά εθνική οδό, το νέο κέντρο που προτείνεται στη Δυτική 
γειτονιά και κατά μήκος των βασικών αρτηριών της ανατολικής γειτο¬ 
νιάς όπως προσδιορίζεται από το άρθρο 3 του ίδιου ως άνω διατάγμα¬ 
τος. 

- Τον καθορισμό χρήσης κεντρικών λειτουργιών στο σημερινό κέντρο 
και στα κέντρα της ανατολικής και δυτικής γειτονιάς όπως προσδιορίζο¬ 
νται από το άρθρο 4 του παραπάνω π.δ/τος. 

- Την παραμονή μιας βιοτεχνίας αρωματικών φυτών και ενός μύλου 
μέσα στο εγκεκριμένο σχέδιο με επιτρεπόμενες χρήσεις στην περιοχή 
αυτή αυτές του άρθρου 5 του ίδιου ως άνω διατάγματος. 

- Την παραμονή των εγκαταστάσεων της ΒΕΤΛΑΝΣ ΝΑΟΥΣΑ 
στον οικισμό με χρήσεις οχλουσών επαγγελματικών εγκαταστάσεων 
όπως προσδιορίζονται με το άρθρο 6 του από 23.2.87 π.δ/τος. 

γ) Τη γενική εκτίμηση της χωρητικότητας των πολεοδομικών ενοτή¬ 
των όπως φαίνονται στον πίνακα Α.11.6. 


δΐ) Τη γενική εκτίμηση των αναγκών σε διοικητική κοινωνική υπο¬ 
δομή επιπέδου πόλης και την πρόβλεψη των σχετικών χώρων, όπως 
φαίνονται στο χάρτη Π.1.2, 1.3.2 με κλίμακα 1:5.000 και τον πίνακα 
Α.11.2.1α. 

Βασικότερες παρεμβάσεις είναι: 

- Απελευθέρωση της παλιάς εθνικής οδού από την αξονική κυκλοφο¬ 
ρία και δημιουργία ενός νέου γραμμικού κέντρου που θα συνδέει τα δύο 
άκρα του οικισμού. 

- Ενίσχυση της φυσιογνωμίας του νέου κέντρου ώστε να αποτελέσει 
σημείον αναφοράς του οικισμού. 

- Μετατροπή του σημερινού κέντρου σε εμπορικό κέντρο με χρήσεις 
αναψυχής. 

- Χωροθέτηση κεντρικών λειτουργιών και γραφείων Δημοσίων 
Υπηρεσιών και Οργανισμών στο νέο διοικητικό κέντρο. 

- Χωροθέτηση πνευματικού - πολιτιστικού κέντρου και εγκαταστά¬ 
σεων περίθαλψης στην ίδια περιοχή. 

- Χωροθέτηση αθλητικού πυρήνα τύπου Α’ στην Ανατολική είσοδο 
του οικισμού. 

- Την χωροθέτηση ΚΑΠΗ κατά μήκος της παλιάς εθνικής οδού που 
διασχίζει τον οικισμό. 

δ2) Τη γενική εκτίμηση των αναγκών σε κοινωνική υποδομή επιπέ¬ 
δου γειτονιάς·και την πρόβλεψη των αντίστοιχων χώρων όπως φαίνο¬ 
νται στο χάρτη Π. 1.2, 1.3.2 σε κλίμακα 1:5.000 και τον πίνακα Γ. 
Βασικότερες παρεμβάσεις είναι: 

- Χωροθέτηση νέου δημοτικού - νηπιαγωγείου και παιδικού σταθ¬ 
μού στο κέντρο της δυτικής γειτονιάς μαζί με χώρο πλατείας και πρασί¬ 
νου. 

- Διατήρηση των υφισταμένων δύο δημοτικών στον παλιό οικισμό 
και κατασκευή νέου διδακτηρίου στο ίδιο οικόπεδο για το ένα από αυτά. 

- Διατήρηση του υφισταμένου γυμνασίου - λυκείου. 

- Χωροθέτηση νέου δημοτικού - νηπιαγωγείου και παιδικού σταθ¬ 
μού στην ανατολική γειτονιά. 

- Χωροθέτηση νέου γυμνασίου - λυκείου ανατολικά της ΒΕΤΛΑΝΣ - 
ΝΑΟΥΣΑ. 

- Δημιουργία νέου ιερού ναού στο νέο κέντρο του οικισμού. 

- Χωροθέτηση παιδικών χαρών και παιδικών γωνιών που θα καλύ¬ 
πτουν όλη την έκταση του εγκεκριμένου σχεδίου και της επέκτασης. 

ε) Τον προσδιορισμό νέων αναπτυξιακών ζωνών όπως φαίνονται στο 
χάρτη Π.1.6.1 σε κλίμακα 1:5.000 και ειδικότερα: 

- Ζώνη τουρισμού στο κτίριο ξενώνα των διοδίων το οποίο μετά την 
παραχώρησή του στην κοινότητα μπορεί να μεταταπεί σε μικρή ξενοδο¬ 
χειακή μονάδα αφού βρίσκεται στη συμβολή δύο σημαντικών οδικών 
αρτηριών. 

- Ζώνη επαγγελματικών εγκαταστάσεων που περιλαμβάνει την 4η 
πολεοδομική ενότητα που εντάσσεται στο σχέδιο καθώς και δύο μεμο¬ 
νωμένες εγκαταστάσεις που παραμένουν εντός οικισμού με επιτρεπόμε¬ 
νες χρήσεις αυτές του άρθρου 5 του από 23.2.87 π.δ/τος. 

- Ζώνη οχλουσών επαγγελματικών εγκαταστάσεων κατά μήκος της 
παλιάς εθνικής οδού και εντός οικισμού στις εγκαταστάσεις της ΒΕ¬ 
ΤΛΑΝΣ - ΝΑΟΥΣΑ με επιτρεπόμενες χρήσεις αυτές του άρθρου 6 του 
από 23.2.87 π.δ/τος. 

Β1. Τη λήψη μέτρων για την προστασία του περιβάλλοντος όπως 
φαίνονται στο χάρτη Π. 1.9 με κλίμακα 1:25.000 και ειδικότερα: 

- Προστασία γεωργικής γης υψηλής παραγωγικότητας. 

- Άμεση απομάκρυνση στερεών βιομηχανικών αποβλήτων που ενα- 
ποθέτονταν επί χρόνια σε ιδιωτικές εκτάσεις με αποτέλεσμα την μό¬ 
λυνση του υδροφόρου ορίζοντα. 

- Σταδιακή απομάκρυνση των κτηνοτροφικών μονάδων που λει¬ 
τουργούν στον οικισμό. 

- Προστασία και ανάδειξη της αρχαιολογικής ζώνης. 

2. Τη λήψη μέτρων για την φύτευση όπως φαίνονται στο χάρτη 
Π.1.10 με κλίμακα 1:5.000 και ειδικότερα: 

- Δημιουργία ζώνης περιαστικού πρασίνου μεταξύ οικισμού και ζώ¬ 
νης επαγγελματικών εγκαταστάσεων. 

- Δημιουργία ζωνών πρασίνου στα κέντρα των επεκτάσεων ανατο¬ 
λικά και δυτικά του οικισμού. 

Γ. Την ιεράρχιση του οδικού δικτύου όπως φαίνεται στους χάρτες 
Π.2;1.1. και Π.2.1.2 με κλίμακα 1:25.000 και 1:5.000 αντίστοιχα. 
Βασικότερες παρεμβάσεις είναι: 

- Ολοκλήρωση κατασκευής ανισόπεδου κόμβου μεταξύ των δύο βα¬ 
σικών αρτηριών προς Γιουγκοσλαβία και Έδεσσα. 

- Δημιουργία ανισόπεδου κόμβου στη συμβολή της ενωτικής Σίνδου 
με την εθνική οδό Θεσσαλονίκης - Έδεσσας και ισόπεδη σύνδεση της 
παλιάς εθνικής με αυτήν. 

- Άμεση σηματοδότηση του ισόπεδου κόμβου παλιάς - νέας εθνικής 
που χρησιμεύει σαν είσοδο στον οικισμό. 

- Μελέτη σύνδεσης των τουριστικών εγκαταστάσεων με το εθνικό δί¬ 
κτυο. 

- Υλοποίηση προγράμματος βελτίωσης γράμμών σηματοδότησης 
σιδηροδρομικού δικτύου της περιοχής. 

- Αποχαρακτηρισμός του τμήματος της παλιάς εθνικής που διασχί¬ 
ζει τον οικισμό και αντικατάστασή του από περιαστική αρτηρία νότια 
του οικισμού. 

- Χάραξη δικτύου συλλεκτηρίων οικισμού. 

- Δημιουργία χώρων στάθμευσης στον οικισμό. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής και ειδικότερα: 

α. Δίκτυο ύδρευσης (χάρτες Π.2.2.1 και Π.2.2.2. με κλίμακα 
1:25.000 και 1.5.000 αντίστοιχα). 

Βασικότερες παρεμβάσεις είναι: 

- Ανακατασκευή του δικτύου που παρουσιάζει διαρροές και υπάρχει 
κίνδυνος μόλυνσης από τους βόθρους που είναι διάσπαρτοι. 

- Επέκταση του δικτύου στις περιοχές που εντάσσονται στο σχέδιο. 

- Διατήρηση της γεώτρησης της οποίας η παροχή υπερκαλύπτει και 
τις μελλοντικές ανάγκες. 

β. Δίκτυα όμβριων - ακαθάρτων - Αντιπλημμυρική προστασία - 
Απορρίμματα (χάρτες Π.2.3.1, Π.2.4.1, Π.2.3.2, Π.2.4.2 σε κλί¬ 
μακα 1:25.000 και 1:5.000 αντίστοιχα). 

Βασικότερες παρεμβάσεις είναι: 

- Διατήρηση των αποχετευτικών αγωγών όμβριων καθώς και των 
συλλεκτηρίων του παλιού οικισμού που εκβάλουν σε δύο αποστραγγιστι¬ 
κές τάφρους. 

- Επέκταση δικτύων όμβριων με αγωγούς στη Διεύθυνση Β-Ν και 
συλλεκτήρες στη Διεύθυνση Α-Δ. 

- Κατασκευή δικτύου ακαθάρτων παράλληλα με αυτό των όμβριων 
και σε ικανό βάθος για προστασία από τα λύμματα των κτηνοτροφικών 
μονάδων που είναι διάσπαρτες στον οικισμό. 

- Επιλογή παλιού λατομείου στα Β.Α. του οικισμού για υγειονομική 
ταφή των απορριμμάτων. 

- Μεταφορά σε Β’ φάση των απορριμμάτων στη Σίνδο αν γίνει το 
πρόγραμμα κατασκευής αποτέφρωσης απορριμμάτων στην περιοχή. 

γ) Ενεργειακό και τηλεπικοινωνιακό δίκτυο, όπως φαίνονται στους 
χάρτες Π.2.6.1, 2.7.1, Π.2.6.2, 2.7.2 με κλίμακα 1:25.000 και 
1:5.000 αντίστοιχα. Βασικές προτάσεις είναι: 

- Υλοποίηση του προγράμματος κατασκευής νέου υποσταθμού στην 
περιοχή Γέφυρας που θα τροφοδοτήσει και τον Αγ. Αθανάσιο. 

- Επέκταση του δικτύου με κατασκευή 4 υποσταθμών στο Δυτικό 


και 9 στο ανατολικό τμήμα του οικισμού. 

- Ολοκλήρωση κατασκευής νέου κέντρου ΟΤΕ στον οικισμό (Ο.Τ. 
53). 

- Επέκταση δικτύου ΟΤΕ στην επέκταση και τη ζώνη επαγγελματι¬ 
κών εγκαταστάσεων. 

- Αύξηση κατά 20% των προβλεπομένων να εγκαταστασθούν παρο¬ 
χών για να καλυφθούν οι ανάγκες της περιοχής. 

- Η λήψη ραδιοφωνικών και τηλεοπτικών προγραμμάτων κρίνεται 
επαρκής αφού στην περιοχή λειτουργεί πομπός της ΕΡΤ1. 

Ε. Τις προτάσεις για προστασία από σεισμό πυροπροστασία όπως 
φαίνονται στους χάρτες Π.3.1.1, Π.3.1.2, 3.2, 3.3 με κλίμακα 
1:25.000 και 1:5.000 αντίστοιχα. 

Βασικότερες παρεμβάσεις είναι: 

- Πρόβλεψη χώρου για δημιουργία πυροσβεστικού σταθμού. 

- Καθορισμός σημείων συγκέντρωσης πληθυσμού σε περίπτωση σει¬ 
σμού. 

- Καθορισμός σημείων για δημιουργία υδροστομίων. 

ΣΤ. Τις προτάσεις για τα έργα που απαιτούνται για την ολοκλήρωση 
του γενικού πολεοδομικού σχεδίου όπως φαίνονται στον πίνακα 
Π.4.1.4. 

Ζ1. Συνοπτικά αντίτυπα των παραπάνω δεκαέξι (16) χαρτών και 
τεσσάρων (4) πινάκων θεωρημένα από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 59400/1988 πράξη του 
θα είναι αναρτημένα για 20 μέρες από τη δημοσίευση της απόφασης αυ¬ 
τής στην Εφημερίδα της Κυβέρνήσεως στο Τμήμα Σχεδίων και Αρχείου 
της Διεύθυνσης Τοπογραφικών Εφαρμογών του Υπουργείου Περιβάλ¬ 
λοντος, Χωροταξίας και Δημοσίων Έργων, Πουλίου και Αμαλιάδος 17 
για να λάβουν γνώση οι ενδιαφερόμενοι. 

2. Μέσα στην περιοχή του γενικού πολεοδομικού σχεδίου και ειδικό¬ 

τερα στις εκτός σχεδίου περιοχές που περιλαμβάνονται σε αυτό, οικοδο¬ 
μικές άδειες που έχουν εκδοθεί με τις προγενέστερες ισχύουσες διατάξεις 
και έχει υποβληθεί ο πλήρης φάκελλος με τα απαραίτητα για την έκ¬ 
δοση της οικοδομικής άδειας στοιχεία μέχρι την ημεορμηνία έκδοσης 
της παρούσης, εκτελούνται όπως εκδόθηκαν ή εκδίδονται βάσει των 
υποβληθέντων στοιχείων. .. . 

3. Μέσα στην περιοχή αμιγούς και γενικής κατοικίας διατηρούναι 
νομίμως υφιστάμενες σήμερα δραστηριότητες μη προβλεπόμενες στα 
άρθρα 2 και 3 του από 23.2.1987 Π. Δ/τος (ΦΕΚ 166/Δ/87) μέχρι 
την έκδοση ειδικής για το σκοπό αυτό ρύθμισης. 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 30 Αυγούστου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. Ε.Π.Α. 10030 (3) 

Τροποποίηση του ρυμοτομικού σχεδίου του Αγκίστρου Ν. Σερρών στα 
Ο.Τ. 9 και 10 αυτού. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
και οικισμών κ.λπ.» και ειδικότερα τα άρθρα 1, 2, 3 και 4 αυτού. 

2. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» και ειδικότερα της 
παρ. 1 και 2 του άρθρου 38 αυτού. 

3. Τις διατάξεις του Π. Δ/τος 2-4/14.5.85 (ΦΕΚ 225 Δ) «Μεταβί¬ 
βαση αρμοδιοτήτων στους Νομάρχες για την έγκριση και τροποποίηση 
ρυμοτομικών σχεδίων καθώς και όρων και περιορισμών δόμησης αγρο¬ 
τικών οικισμών» και ειδικότερα το δεύτερο εδάφιο της παρ. 1 του άρ¬ 
θρου 1 αυτού. 

4. Την Εγκ. 117/αρ. πρωτ. 48407/1834/20.6.86 και ειδικότερα 
το άρθρο 3 κεφ. II παρ. 7 με θέμα «Έγκριση τροποποιήσεων και καθορι¬ 
σμός όρων και περιορισμών δόμησης από τους Νομάρχες». 

5. Το Π.Δ. 24-4/3.5.85 (ΦΕΚ 181 Δ) με θέμα «Τρόπος καθορι¬ 
σμού ορίων οικισμών της χώρας μέχρι 2000 κατοίκους, κατηγορίες 
αυτών και καθορισμός όρων και περιορισμών δόμησης τους «όπως 
εφαρμόσθηκε για τον οικισμό του Αγκίστρου με την ΤΠ/ΕΠΑ/11507/ 
7.5.87 απόφαση του Νομάρχη Σερρών όπως αυτή διορθώθηκε με την 
ΤΠ/ΕΠΑ/11589/7.9.87 απόφαση. 

6. Την αριθ. 2/1988 γνωμοδότηση του Κοινοτικού Συμβουλίου 
Αγκίστρου. 

7. Την αριθ. 81/2.9.88 γνωμοδότηση του Συμβουλίου Χ.Ο.Π.Ν. 
Σερρών, αποφασίζουμε: 


Άρθρο 1 

1. Εγκρίνεται η τροποποίηση του ρυμοτομικού σχεδίου Αγκίστρου 
ως προς την κατάργηση του δρόμου μεταξύ των Ο.Τ. 9 και Ο.Τ. 10, 
την δημιουργία ενός Ο.Τ. με την ονομασία 9, την δημιουργία νέων δρό¬ 
μων γύρω από το νέο Ο.Τ. με αριθμό 9 και όπως αυτή φαίνεται στο το¬ 
πογραφικό διάγραμμα υπό κλίμακα 1:1000 που συνοδεύει την από¬ 
φαση αυτή. 

2. Τον χαρακτηρισμό των τμημάτων του παλαιού Ο.Τ. 10 που απο¬ 
μένουν μετά την παραπάνω τροποποίηση σαν χώρους πρασίνου και με 
τους αριθμούς Ο.Τ. 10 και Ο.Τ. 10α. 

3. Κατά τα λοιπά ισχύει η Τ.Π./ΕΠΑ/11507/7.5.87 απόφαση 
Νομάρχη Σερρών όπως αυτή τροποποιήθηκε με την Τ.Π./ΕΠΑ/ 
11589/7.9.87 απόφαση και όπως ισχύει για την περιοχή εντός του 
εγκεκριμμένου ρυμοτομικού σχεδίου Αγκίστρου. 

Άρθρο 2 

1. Το ακριβές αντίγραφο του πρωτοτύπου τοπογραφικού διαγράμ¬ 
ματος, υπό κλίμακα 1:1000, που συνοδεύει την απόφαση αυτή, μετά 
την δημοσίευση της στην Εφημερίδα της Κυβερνήσεως, να αναρτηθεί 
στο Διοικητήριο, στο κτίριο του Τ.Π. Π.Ε. Ν. Σερρών για 15 (δεκαπέ¬ 
ντε) συνεχείς μέρες. 

Η απόφαση αυτή να δημοσιευθεί στην Εφημερίδα της Κυβερνήσεως 
έχοντας ισχύ από την δημοσίευσή της. 

Σέρρες, 8 Μαρτίου 1989 

Ο Νομάρχης 
ΘΕΟΧΑΡΗΣ ΤΣΙΟΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




